Source: https://www.edilex.fi/lainsaadanto/20091766?classIds%5B%5D=560&classIds%5B%5D=561&classIds%5B%5D=562&offset=1&perpage=50&sort=relevance&typeIds%5B%5D=1%3Afi%2C23%3Afi%2C24%3Afi%2C25%3Afi%2C35%3Afi%2C141%3Afi&searchSrc=4&advancedSearchKey=478236
Timestamp: 2020-01-29 06:33:21+00:00
Document Index: 14097435

Matched Legal Cases: ['§1', 'kko ', 'kko ', '§2', '§3', '§\n32', '§4']

Valtioneuvoston asetus opetus- ja kulttuuritoimen ... 1766/2009 | EDILEX
Valtioneuvoston asetus opetus- ja kulttuuritoimen rahoituksesta 29.12.2009/1766
1 – 25 §1 lukuKäyttökustannukset
1 §Lukiokoulutuksen yksikköhinnan laskeminen
1 a §Lukiokoulutukseen valmistavan koulutuksen yksikköhinnan laskeminen
1 b §Erityisen koulutustehtävän painokertoimet
2 §Ulkomailla järjestettävän lukiokoulutuksen yksikköhinnat
3 §Sisäoppilaitoksessa järjestettävän lukiokoulutuksen ja lukiokoulutukseen valmistavan koulutuksen yksikköhinnat
4 §Ammatillisen koulutuksen indeksi
5 §Kustannustason muutos
Väliotsikko on kumottu A:lla 9.11.2017/735.
Väliotsikko on kumottu A:lla 12.3.2015/212.
17 §Ulkomailla järjestettävän perusopetuksen yksikköhinnat
19 §Lukion opiskelijamäärän laskeminen
20 §Lukion yksittäisten oppiaineiden muuntaminen opiskelijamääräksi
23 §Opiskelijaksi lukemista koskevat rajoitukset
23 § aRahoituksen perusteeksi lukemista koskevat rajoitukset
24 §Opiskelijamäärien laskentapäivän soveltaminen eräissä tapauksissa
25 §Tietojen ilmoittaminen
26 – 28 a §2 lukuPerustamishankkeet
26 §Perustamishanke
27 §Hankkeen aloittaminen
28 §Hankeselvitys
28 a §Suomen itsenäisyyden satavuotisjuhlavuoden merkkihankkeen valtionavustuksen hakeminen ja maksaminen vuosina 2015–2019
29 – 30 §3 lukuErinäiset säännökset
29 §Valtionapuviranomainen eräissä tapauksissa
30–31 §
32 §4 lukuVoimaantulo- ja siirtymäsäännökset
32 §Voimaantulo
Valtioneuvoston päätöksen mukaisesti, joka on tehty opetusministeriön esittelystä, säädetään opetus- ja kulttuuritoimen rahoituksesta 29 päivänä joulukuuta 2009 annetun lain (1705/2009) nojalla:
Lukiokoulutuksen yksikköhinnan laskeminen
Lukiokoulutuksen yksikköhinta lasketaan kunnalle ja kuntayhtymälle siten, että asianomaisen kunnan ja kuntayhtymän lukioiden lukiokoulutuksen opiskelijoiden kokonaismäärän perusteella 2 ja 3 momentin mukaan laskettu tunnusluku kerrotaan opetus- ja kulttuuritoimen rahoituksesta annetun lain (1705/2009) 23 §:n nojalla säädetyllä lukion keskimääräisellä yksikköhinnalla, ja näin laskettu euromäärä jaetaan luvulla 100. Tunnuslukua laskettaessa ei oteta huomioon niitä opiskelijoita, jotka opiskelevat aikuisille tarkoitetussa lukiokoulutuksessa eikä lukiolain (714/2018) 20 §:n 2 momentin 2 kohdassa tarkoitettuja yhtä tai useampaa lukion oppiainetta suorittamaan otettuja opiskelijoita. (4.10.2018/812)
Kunnan ja kuntayhtymän tunnusluku on 100. Kunnassa ja kuntayhtymässä, jossa lukiossa opiskelevien lukiokoulutuksen opiskelijoiden määrä on alle 200, tunnuslukua korotetaan luvulla 0,4 jokaista opiskelijaa kohden, jolla opiskelijamäärä alittaa 200, ja lisäksi luvulla 2,1 jokaista opiskelijaa kohden, jolla opiskelijamäärä alittaa 60. Tunnuslukua korotetaan kuitenkin enintään luvulla 106. Kunnassa ja kuntayhtymässä, joka järjestää lukiokoulutusta sekä suomen että ruotsin ki...